Mislykket
DVD-anmeldelse 

Regi: 
Richard Attenborough Med: Michael Douglas, Cameron English, Vicki Frederick 

Britiske «Sir» Richard Attenboroughs filmversjon av «A Chorus Line» (1985) er så svak, stiv og sjarmløs at den klassiske Broadway-musikalen skriker etter en nyinnspilling. 
Denne mangler helt sprut, og er blitt datostemplet mer enn godt er av redselsfulle 1980-tallspastellklær og kjipe synthtrommer på lydsporet. 
Hele poenget med historien - å hylle teaterets småfolk og slitere - drukner dessuten i Attenboroughs utidige kjæling med en sur og usympatisk Michael Douglas. 
Svært mislykket. 
MORTEN STÅLE NILSEN 
